ஹரப்பா ஃபிலிம்ஸ் வழங்கும்
நாகரிகத்தின் தொட்டில் என்று மெசபடோமியா போற்றப்படுகிறது.
ஆனால், அதே காலகட்டத்தில்தான் தெற்காசியாவிலும் மிகப் பரந்த, புதிரார்ந்த
ஒரு பேரரசு எழுந்தது.
பிரமிடுகள் கட்டப்பட்டு வந்த அதே வேளையில்
ஒரு நூற்றாண்டுக்கு முன்பு வரை அதன் மாபெரும் நகரம் மண்ணுக்குள் புதைந்து கிடந்தது.
இன்று, அந்தப் பேரரசின் பாரம்பரியம்
இந்தியா-பாகிஸ்தானின் அமைதியற்ற எல்லையில் பிளவுண்டு கிடக்கிறது.
மொகஞ்சோதாரோ: பண்டைய சிந்துவெளி நகரத்தின் புதிர்களை வெளிக்கொணர்தல்
ஸ்தூப மேட்டின் மீது நடந்த அகழ்வாராய்ச்சிகள்: மொகஞ்சோதாரோ.
4,000 ஆண்டுகள் பழமையான மொகஞ்சோதாரோ நகரின் இடிபாடுகள்
அதைச் சுற்றியுள்ள பகுதிகளின் மீது ஒரு வசீகர தாக்கத்தை ஏற்படுத்துகின்றன.
கிராம மக்கள் இந்த இடத்தைப் பற்றி பல கதைகளைச் சொல்கிறார்கள். அவை, உண்மையோ, பொய்யோ தெரியாது.
ஆனால், அந்தக் கதைகளில் மிகவும் விசித்திரமான ஒன்று ஒரு பண்டைய ஆட்சியாளரைப் பற்றியது.
1. கதை
மொகஞ்சோதாரோவில் மன்னன் ஒருவன் இருந்தான்.
அவன் மிகவும் சக்தி வாய்ந்தவனாகவும் கொடூரமானவனாகவும் இருந்தான்
அவனுக்கு காம உணர்வும் அதிகம் இருந்தது.
ஷேக் ஜாவித் அலி சிந்தி சுற்றுலா வழிகாட்டி இங்கு திருமணங்கள் நடந்தபோதெல்லாம்
முதலிரவில் மணப்பெண்ணுடன் முதலில் மன்னன் உறங்குவதுதான் வழக்கமாக இருந்தது.
இது நாளுக்கு நாள்
வாரத்திற்கு வாரம், மாதத்திற்கு மாதம்
என ஆண்டுக் கணக்கில் தொடர்ந்தது
ஒரு நாள், மன்னனின் சகோதரியின் மகளுக்குத் திருமணம் நடந்தது.
மன்னும் அந்த ஒரு தருணத்திற்காக தன்னைத் தயார்படுத்திக்கொள்ளத் தொடங்கினான்
ஆனால், மணமகளோ பள்ளத்தாக்கின் கடவுள்களும் தேவதைகளும்
தன்னை காப்பாற்ற வேண்டும் என பிரார்த்திக்கத் தொடங்கினாள்.
அரசன் வந்தான். அவனது ஒரு கால் மட்டுமே வீட்டுக்குள் இருந்தது.
மற்றொரு கால் கதவுக்கு வெளியே இருந்தது.
அப்போது, அந்த மணப்பெண்ணின் வேண்டுதலால்
ஒட்டுமொத்த நகரமும் அழிக்கப்பட்டது.
இந்தக் கதை மெசபடோமியாவுடனான சில கருத்துப் பரிமாற்றங்களின்
விளைவாக உருவாகியுள்ளது.
இதே கதை கில்காமேஷ் காவியத்திலும் காணப்படுகிறது.
மொகஞ்சோதாரோ முத்திரை - சுமார் பொ.ஆ.மு. 2300
இந்தப் பண்டைய நகரத்தின் மீது எனக்கு எப்படி ஈர்ப்பு ஏற்பட்டது தெரியுமா?
நான் இங்கு முதன் முதலில் 70களின் முற்பகுதியில்
பள்ளிச் சுற்றுலாவுக்காக
இஸ்லாமாபாத்தில் உள்ள அமெரிக்கப் பள்ளியின் 9ஆம் மாணவர்களுடன் வந்தேன்
எங்கள் சக வகுப்புத் தோழரும் பிரதமரின் மகனுமான
ஷா நவாஸ் பூட்டோ தான் எங்களை உபசரித்தார்.
அவருடைய பூர்வீக நிலங்கள் இங்கிருந்து சில மைல்கள் தொலைவில்தான் இருந்தன.
எனது முதல் Kodak Instamatic கேமராவையும் எடுத்துச் சென்றிருந்தேன்.
என் நினைவில் இருப்பது இங்கு வசித்துவந்த மக்கள் சற்றுமுன்புதான்
அங்கிருந்து சென்றதுபோல தோன்றிய வெறிச்சோடிய தெருக்கள்தான்
நெடுங்காலமாக மறக்கப்பட்ட ஒரு நாகரிகத்தின் மீதான முதல் ஒளி:
இந்தியாவில் வரலாற்றுக்கு முந்தைய அறியப்படாத காலம் குறித்த
புதிய கண்டுபிடிப்புகள்.
அந்த மக்கள் யார்?
பண்டைய இந்தியாவில் "நவீன" நுட்பங்கள்:
புதிதாகக் கண்டுபிடிக்கப்பட்ட வரலாற்றுக்கு முந்தைய இனத்தின் கலைகளும்
கைவினைப் பொருட்களும்.
பண்டைய எகிப்து, மெசபடோமியா மற்றும் சீனாவின் காலகட்டத்தில்,
இந்த மூன்று நாகரிகங்களையும் ஒன்று சேர்த்தால் இருப்பதை விட ஒரு பெரிய நாகரிகம்
பண்டைய சிந்து சமவெளியில் உருவானது.
மொகஞ்சோதாரோவும் ஹரப்பாவும் தான் அதன் முதல் நகரங்கள்.
மொகஞ்சோதாரோ மிகவும் பிரமிக்க வைக்கிறது
கண்டறியப்படாத எழுத்துகளைக் கொண்ட பாதி முத்திரைகள் இங்கிருந்துதான் கிடைத்துள்ளன;
இதுதான் முதன்மையான நகரம்.
ஆனால், ஹரப்பாதான் நான் சென்ற முதல் சிந்து நகரம்.
என் சிறு வயதில் பலமுறை அங்கு சென்றிருக்கிறேன்.
எனக்கு மிகவும் பிடித்த எனது பெரிய மாமா ஹஃபீஸும் அத்தை சமியாவும்
அங்கிருந்து சில மைல்கள் தொலைவில்தான் வாழ்ந்து வந்தனர்.
இந்த இடிபாடுகளின் அமைதி என்னையும் ஆட்கொண்டது
ஆனால் என் குழந்தைப் பருவத்துடனேயே அதுவும் மறைந்து போனது.
1995-இல் பாகிஸ்தானிலிருந்து சான் பிரான்சிஸ்கோவிற்குக் குடிபெயர்ந்த பிறகு,
நான் ஒரு வலைத்தளத்தை உருவாக்க விரும்பினேன்.
குழந்தையாக இருந்தபோது அந்த இடிபாடுகளை எவ்வளவு நேசித்தேன் என்பது
என் நினைவுக்கு வந்தது.
எனவே harappa.com என்பதை வலைத்தளத்தின் பெயராகத் தேர்வு செய்தேன்.
இந்தப் புதிய உலகத்தின் மத்தியில் ஹரப்பா என்ற சொல்லின் பண்டைய ஒலி
எனக்கு மிகவும் பிடித்தது.
ஆனால் அந்தத் தளத்தில் பெரும்பாலும் என்னுடைய தனிப்பட்ட வரலாற்றுத் தொகுப்புதான் இருந்தது.
பண்டைய சிந்துவெளி தொடர்பான விஷயங்களை நான் அதில் பதிவேற்றவில்லை.
அதைப்பற்றி அதிகம் யோசிக்கவும் இல்லை.
ஆனால், அடுத்த சில வாரங்களில் டாக்டர் ரிச்சர்ட் மெடோவிடமிருந்து
ஹரப்பா தொல்லியல் ஆய்வுத் திட்டத்தை அறிமுகப்படுத்தி
எனக்கு ஒரு மின்னஞ்சல் வந்தது.
எனக்கு அவற்றைப் பற்றி என்ன தெரியும்?
அவர் அத்திட்டத்தின் இணை இயக்குநரான டாக்டர் மார்க் கெனோயரையும் மின்னஞ்சலில் இணைத்திருந்தார்.
"நாம் ஏன் இணைந்து வேலை செய்யக் கூடாது?" என்று நான் கேட்டேன்.
அதற்கு மார்க், 90 ஸ்லைடுகள் கொண்ட ஒரு ஆவணத்தை எனக்கு அனுப்பினார்.
அதனை எனது harappa.comஇல்
இணையப்பக்கத்தில் பிரசுரிக்க விரும்பினார்.
அப்போது நான் இளைஞன்.
இது எங்கு கொண்டு செல்லும் என்பதை நான் அறிந்திருக்கவில்லை.
30 ஆண்டுகளுக்குப் பிறகு ஆயிரக்கணக்கான பக்கங்களுடன் harappa.com
ஒரு முன்னணி இணையதளமாக
பண்டய சிந்துவெளி நாகரிகத்தைப் பற்றிய தளமாக உருவெடுத்துள்ளது.
இதற்குப் பங்களித்த முக்கிய அறிஞர்களுக்கும் குறிப்பாக
உலகின் முன்னணி பண்டைய சிந்து தொல்பொருள் ஆய்வாளர் மார்க்கிற்கும் நன்றி.
விவரம் அறிந்த ஒரு துப்பறிவாளன்
ஒரு நாளில் ஆயிரக்கணக்கான மக்களுடன் பேரார்வத்தைப் பகிர்ந்துகொள்வது போலதான் என்னுடைய வேலை.
மீண்டும் மொகஞ்சோதாரோவிற்கு வருவதற்கு முன்பு, நான் இந்தியாவில் சென்னையில் நடைபெற்ற
ஒரு மாநாட்டில் உரையாற்றினேன்.
அது ஜான் மார்ஷல் பண்டைய சிந்து நாகரிகத்தைக் கண்டுபிடித்ததை வெளி உலகிற்கு அறிவித்ததன் 100ஆவது ஆண்டு விழா.
பண்டைய சிந்து நாகரிகத்தைச் சேர்ந்தது.
நான் ஒன்றும் பண்டைய சிந்துவெளி ஆய்வாளன் அல்ல.
ஆனால், நான் அதனைப் பற்றி அறிந்துகொள்ள மிகுந்த ஆர்வமுடையவன்.
அதனை நோக்கி ஈர்க்கப்பட்டவன்.
மேலும் மிகவும் புதிரான இந்த நாகரிகத்தைப் புரிந்துகொள்ள
முயற்சித்து வருகிறேன்
இது உலகிற்கு முக்கியமான நாகரிகம்
ஒரு நூற்றாண்டு கடந்துவிட்டது, ஆனாலும் நமக்கு இன்னும்
அவர்களின் மொழியில் ஒரு சொல்லோ
பெயரோ, ஆட்சியாளரோ, பின்பற்றிய மதமோ அல்லது கூட தெரியாது.
ஆனால் தென்னிந்தியாவில் பல தமிழர்கள் அவர்களின் பண்பாடு
மொகஞ்சோதாரோவில் இருந்து தோன்றியதாக நம்புகின்றனர்.
தேசிய எல்லைகள் 1947-இல் தான் வரையப்பட்டன.
இங்கு முதல் தெற்கு ஆசிய நகர நாகரிகம்
சுமார் 4,000 ஆண்டுகளுக்கு முன்பே செழித்திருந்தது.
2. நகரம்
அதிகாலையில், நான் என்னால் முடிந்தவரை சுறுசுறுப்பாக எழுந்து விரைந்தேன்,
டாக்டர் ரோமிலா தாப்பர், இந்தியாவின் முன்னணி வரலாற்றாசிரியர்:
அது முற்றிலும் அற்புதமாக இருந்தது.
நான் நீண்ட நேரம் அங்கேயே நின்றுகொண்டிருந்தேன்,
நின்றுகொண்டிருந்தேன்
இந்த நகரத்தில் வாழ்ந்தது எவ்வளவு அற்புதமாக இருந்திருக்கும்
என்று யோசித்துப் பார்த்தேன்.
டாக்டர் குலாம் முஸ்தபா ஷார்: தொல்பொருள் ஆய்வாளர்: நாம் மொகஞ்சோதாரோவின்
8% பகுதியை மட்டுமே அகழ்வாராய்ச்சி செய்துள்ளோம்.
இன்னும், 92% அகழப்படவே இல்லை.
மொகஞ்சோதாரோ, 1925
52 ஆண்டுகளுக்குப் பிறகு நான் அங்கு சென்றபோது
நகரத்தின் அளவையும் ஒழுங்கமைப்பையும் கண்டு நான் பிரமித்துப்போனேன்.
உண்மையில், புகழ்பெற்ற மதகுரு-அரசர் சிற்பம்
ஸ்தூப மேட்டில் இருந்து வெகு தொலைவில்தான் கண்டுபிடிக்கப்பட்டது.
அந்தச் சிற்பத்தில் இருப்பது யார் என்று நமக்கு எதுவுமே தெரியாது.
4000 ஆண்டுகளாக இந்த நகரத்தின் எவ்வளவு பகுதி கண்டுபிடிக்கப்பட்டு
மீண்டும் தொலைக்கப்பட்டது என்பதை நினைத்து
ஒருவர் ஆச்சரியப்படாமல் இருக்க முடியாது.
உள்ளூர் மக்களாகிய இந்த வயதான தொழிலாளர்கள்
தங்கத்தாலான பொருட்களையோ அல்லது ஆபரணங்களையோ கண்டுபிடிக்கும் போது
அவற்றைப் பையில் போட்டு வீட்டுக்கு எடுத்துச் சென்றுவிடுவதாக
கூறுகின்றனர்.
ஏனென்றால், அக்காலத்தில் ஆங்கிலேயர்கள் இரண்டு அணாக்கள் மட்டுமே கொடுத்து வந்தனர்.
அது ஒரு ரூபாயில் எட்டில் ஒரு பகுதியாகும். அதுதான் ஒரு நாள் கூலி.
அதனால் நாங்கள் தங்க ஆபரணங்களைக் கொடுக்கவில்லை.
இந்த விஷயங்கள் எல்லாம் என்னவென்றே எங்களுக்குத் தெரியவில்லை.
அவை முத்திரைகளோ இல்லை வேறு எதுவுமோ.
முகமது இல்யாஸ், அகழ்வாராய்ச்சிப் பணியாளர் நாங்கள் குழந்தைகளாக இருந்தபோது
அவற்றை வைத்து விளையாடுவோம்.
கால்களால் எட்டி உதைப்போம்.
வழக்கமான முத்திரை 1 அங்குல சதுரம்
2.58 செ.மீ.
எந்தச் சூழ்நிலையிலும் பண்டைய உலகைச் சார்ந்த ஒரு நகரத்திற்குள் செல்ல நீங்கள் விரும்பமாட்டீர்கள்.
அவை மிகவும் அசுத்தமாகவும், நோய் நிறைந்தும்,
எங்கும் வயிற்றுப்போக்குடனும் காணப்படுகின்றன. ஜோ மேனிங், யேல் தொல்பொருள் ஆய்வாளர்
ஆனால், மொகஞ்சோ-தாரோ அவ்வளவு அசுத்தமாக இருக்கவில்லை.
இந்த நகரம் அந்தக் காலத்தில் மிகச்சிறந்த சுகாதார அமைப்புகளைக் கொண்டிருந்த நகரமாக இன்று அறியப்படுகிறது.
மூடப்பட்ட தெரு வடிகால்கள், இரண்டாம் மாடிக் குளியலறைகள்
இவற்றினுள் பாய்ந்து சென்ற குழாய்கள் நகர் முழுவதும் இருந்தன.
மேலும் நூற்றுக்கணக்கான கிணறுகளும் இருந்தன.
ஜெர்மானிய தொல்பொருள் ஆய்வாளர் மைக்கேல் ஜான்சன்
'வாசர்லஸ்' அல்லது
நீரின் சுகபோகம் என்கிற சொல்லைப் பயன்படுத்தி இதனை விவரித்திருந்தார்.
அநேகமாக ‘பெரிய நீராடு தொட்டி’தான் வெண்கலக் காலத்தின் மிகச்சிறந்த
நீர் சார்ந்த சாதனையாகும்.
செயற்கை நுண்ணறிவு மூலம் உருவாக்கப்பட்டது
பெரிய நீராடு தொட்டியில் இருந்து செல்லும் பிரம்மாண்டமான வடிகாலுக்குள் எட்டிப் பார்த்தபோது
எனக்குள் ஒரு சந்தேகம் எழுந்தது,
இந்த வடிகால்களை சுத்தம் செய்தது யார்?
நிச்சயமாக, இங்கு சமூகப் பிரிவினைகள் இருந்ததற்கான சான்றுகள் உள்ளன.
ஹரப்பாவைப் போலவே, நகரின் பகுதிகள் ஒவ்வொன்றும்
சுவர்களால் பிரிக்கப்பட்டுள்ளன;
இது ஒவ்வொரு பகுதியிலும் தனித்தனி இனக்குழு அல்லது கைவினைத் திறன் கொண்ட சமூகங்கள் இருந்திருக்கலாம் என்பதைக் குறிக்கிறது.
முதல் தெரு நகரத்தின் முழு சுற்றளவையும் ஒட்டி நீண்டு செல்கிறது.
மொகஞ்சோதாரோவின் முதல் தெருவின் அகலத்தைக் காட்டும் வகையில்
மக்கள் கூட்டத்தால் நிறைந்திருக்கிறது.
சில தொல்பொருள் ஆராய்ச்சியாளர்கள்
வழி நெடுகிலும் கடைகளும் பட்டறைகளும் இருந்தன என நம்புகின்றனர்.
இங்கு பலதரப்பட்ட மக்கள் வாழ்ந்தார்கள் என்பதில் சிறிதும் சந்தேகம் இல்லை.
மீன் வியாபாரிகள் முதல் பொற்கொல்லர்கள் வரை,
மண்பாண்டத் தொழிலாளர்கள், துணி வியாபாரிகள் முதல், நம்மால் இன்னும் பெயரிட முடியாத
பொருட்களை விற்கும் வியாபாரிகள் வரை.
அசல் சிந்துவெளிக் குறியீடுகள்
அவர்கள் யாராக இருந்தாலும் சரி. தங்கள் குழந்தைகளை அதிகமாக
செல்லம் கொடுத்து வளர்த்திருக்க வேண்டும்.
வேறு ஏதேனும் வெண்கலக் கால நகரத்தில் தோண்டப்பட்ட ஒவ்வொரு சதுர மீட்டருக்கும்
இத்தனை பொம்மைகள் கிடைத்ததா என்பது தெளிவாகத் தெரியவில்லை.
பறவையைப் போல ஒலி எழுப்பும் பொம்மைகள் இன்றும் கிராமங்களில் பரவலாகப் புழக்கத்தில் உள்ளன.
மேலும், விளையாட்டு மனப்பான்மை கொண்டவர்கள் மட்டுமே, பறவைகள் வெளியேறுவது போன்ற தோற்றத்தில்
பறவைக் கூண்டுகளைச் செய்வார்கள்.
அவர்கள் ஏராளமான விளையாட்டுகளை விளையாடினார்கள் என்பதற்கு இதுவே சான்று.
இதைப் பாருங்கள்.
நான் கூட தரையில் ஒரு பகடைக் கிடப்பதைக் கண்டேன்.
உலகின் விளையாட்டுகளில் ஏதேனும் ஒன்று இங்கிருந்து தோன்றியதா?
அது ஒரு அமைதியான சமத்துவ நாகரிகமாக இருந்தது என்று சிலர் கூறுகிறார்கள்.
நான் அந்தக் கதையை ஒருபோதும் நம்பியதில்லை.
பெரிய வீடுகள் மற்றும் ஆடம்பரமான ஆபரணங்கள் போன்ற மேட்டுக்குடியினர் இருந்ததற்கான
ஏராளமான சான்றுகள் உள்ளன;
ஆயுதங்கள், மோதல்கள் உட்பட.
ஆனால் அதே காலகட்டத்தில் இருந்த அண்டை நாகரிகங்களுடன் ஒப்பிடும்போது,
போர் மனப்பான்மைக்கான சான்றுகள் மிகவும்
குறைவாகவே உள்ளன
சிந்து நாகரிகத்தின் இரண்டு முக்கியமான உருவச் சிற்பங்களும்
மொகஞ்சோதாரோவில்தான் கண்டுபிடிக்கப்பட்டன.
மதகுரு-அரசனை விட அந்த நடன மங்கை அதிகப் புகழ் பெற்றிருக்கலாம்.
சிலர் அது உண்மையிலேயே நடன நடனமங்கையா என்று கேள்வி எழுப்புகின்றனர்.
அது நடன மங்கைதான் என்பதை நான் உறுதியாக நம்புகிறேன்.
ஏனென்றால் அவள் இடுப்பில் கை வைத்திருக்கும் தோரணை நீண்ட காலமாக
நீடித்து வருவதை கருத்தில் கொள்கிறேன்.
நீங்கள் அந்த நடன மங்கையைப் பார்த்தீர்களா? அவள் நடனமாடுகிறாளா என்ன?
நடன மங்கை நடனமாடுவது போல் உங்களுக்குத் தெரியவில்லையா?
கண்டிப்பாக இல்லை!
டாக்டர் ஷெரீன் ரத்னாகர், முன்னணி இந்திய தொல்பொருள் ஆய்வாளர்,
ஒழுக்கமற்ற பெண்கள், நடனமாடி பிரிட்டிஷ் துருப்புக்களை மகிழ்விப்பதற்காக
அங்கு இருந்தனர் என எட்வர்டியர்கள் நினைத்தனர்.
இல்லத்தரசி (நடனக் கலைஞர் அல்ல) கட்ச் பகுதி
நடன மங்கை காலனித்துவப் பார்வையின் பாரபட்சம் என்பதை மார்க் ஒப்புக்கொள்வார்.
இந்த மொகஞ்சோதாரோ உருவம் ஒரு ‘பூசாரி’யாக, அதாவது
மதச் சடங்குகளை நிறைவேற்றும் ஒருவராக இருந்திருக்கலாம் என்பதையே மார்க் முன்னிறுத்துகிறார்.
கோயில் நடனக் கலைஞர், புவனேஸ்வர், ஒடிஷா. வரைந்தவர்: மார்க் கெனோயர்
நாம் கடந்த காலத்தைக் கண்களை ஈர்க்கும்
வண்ணக் கண்ணாடித் துண்டுகளின் வழியே காண்கிறோம்.
மொகஞ்சோதாரோ, நடன மங்கையின் செப்புச் சிலை.
அதிகம் அறியப்படாத இரண்டாவது நடனக் கலைஞர் சிலையும்
மொகஞ்சோதாரோவில் கண்டறியப்பட்டது.
இந்தப் பெண்கள் நடனம் ஆடுவதைத் தாண்டி
வேறு சிலவற்றையும் செய்திருக்கலாம்.
தொன்மையான இந்தியப் பழங்குடி சமூகங்களில், நடனக் கலைஞர்கள்
ஆட்சி செய்ததாகக் கதைகள் உள்ளன.
சுதந்திரத்தின் போது இந்த இரண்டு உருவச்சிலைகளில் ஒன்று
இந்தியாவிலும் மற்றொன்று பாகிஸ்தானிலும் தங்கிவிட்டன.
இந்திய பிளவு- பாகிஸ்தான் புதிய டொமினியன், ஆல்பர்ட் க்ரோப்
1947ஆம் ஆண்டு ஆகஸ்ட் மாதம் பிரிட்டிஷ் இந்தியா, இந்தியா மற்றும்
பாகிஸ்தான் எனப் பிரிக்கப்பட்டபோது,
சிந்துவெளி தொல்பொருட்களைப் புதிய நாடுகள் தங்களுக்குள் பங்கிட்டுக் கொண்டன.
மொகஞ்சோதாரோவின் மிகச்சிறந்த கழுத்தணி இரண்டு துண்டுகளாக வெட்டப்பட்டது.
அதன் ஒரு பகுதி இன்று இஸ்லாமாபாத்திலும் இன்னொரு பகுதி டெல்லியிலும் உள்ளது.
உண்மையில், மிக முக்கியமான பல பொருட்கள் இந்தியாவிற்கு அனுப்பப்பட்டன.
செயற்கை நுண்ணறிவு மூலம் உருவாக்கப்பட்டது
4,000 ஆண்டுகள் பழமையான அந்த நாகரிகம் கண்டுபிடிக்கப்பட்ட சில காலத்திலேயே
பிரித்துக்கொள்ளப்பட்டது.
3. கோட்டை
நகரத்தை நோக்கியவாறு உள்ள ஒரு மேடான இடத்தில்
மிகவும் அறியப்பட்ட ஸ்தூப மேடு என்று அழைக்கப்படும் பகுதி அமைந்துள்ளது.
இது பொ.ஆ.மு. 2 அல்லது 3 ஆம் நூற்றாண்டைச் சேர்ந்த பௌத்தக் கட்டமைப்பைக் கொண்டுள்ளது.
இது சிந்துவெளி நாகரிகக் காலத்திலும் புனிதத் தலமாக இருந்ததா இல்லையா
என்பது பெரிய சர்ச்சையாக உள்ளது.
முதல் அகழ்வாராய்ச்சியாளரான ஆர்.டி. பானர்ஜி, புனிதத் தலங்களில் வைக்கப்படும் வகையிலான
ஆயிரக்கணக்கான நேர்த்திக்கடன்
பானைகளைக் கண்டுபிடித்தார்.
தளம் எண் I-இன் முழுப் பகுதியும் ஈமத்தாழிகளால் நிரம்பியிருந்தது.
ஆர்.டி. பானர்ஜி, 1922-23 மொகஞ்சோதாரோவின் முதல் அகழ்வாராய்ச்சியாளர்
இருப்பினும், பிரிட்டிஷ் தலைமை அகழ்வாராய்ச்சியாளரான ஜான் மார்ஷலும் மற்றவர்களைப் போலவே இந்த விளக்கத்தைக் கேள்விக்குள்ளாக்கினார்.
ஜான் மார்ஷலும் மற்றவர்களைப் போலவே இந்த விளக்கத்தைக் கேள்விக்குள்ளாக்கினார்.
சமீப காலங்களில், பானர்ஜியின் கருத்துடன் டாக்டர் ஜியோவானி வெரார்டியும் உடன்பட்டார்.
சிந்துவெளி நாகரிக காலத்திலும் இது ஒரு புனிதத் தலமாக இருந்தது என்று அவர் வாதிட்டார்.
மேலும், ஒருகாலத்தில் மேடைக்கு இட்டு சென்ற இந்தப் படிகள்
பண்டைய மெசபடோமியாவில் இருந்த ஜிகுராட்களைப் போலவே உள்ளதாக
அவர் கருதினார்.
இந்த அமைப்பு அந்த மேடு முழுவதையும் புனிதமானதாக ஆக்கியிருக்கும்.
இப்போது பெரிய நீராடு தொட்டி குறித்து பார்க்கலாம்.
இது ஒரு சடங்கு நடைபெறும் இடமாக இருந்திருக்கலாம் என்பதை
பெரும்பாலான தொல்பொருள் ஆராய்ச்சியாளர்கள் ஒப்புக்கொள்கிறார்கள்.
தற்காலத்தில் இந்து, சீக்கியக் கோயில்களுக்கு அருகில்
பெரிய நீர்த்-தொட்டிகள் இருப்பது நமக்குத் தெரியும்.
இவற்றிற்கு இடையில் ஆழமான தொடர்பு இருப்பதாக நான் நினைக்கிறேன்,
ஆனால் இதை எல்லோரும் ஒப்புக்கொள்ள மாட்டார்கள்.
அது ஒரு அரச குடும்ப பதவியேற்புச் சடங்காக இருந்திருக்கலாம் என்று நினைக்கிறேன்.
டாக்டர். ஷெரீன் ரத்னாகர், முன்னணி இந்திய தொல்லியல் நிபுணர்
ஒருவர் ஒரு சடங்கு ரீதியாகக் பெரிய நீராடு தொட்டிக்குள் இறங்கி
மீண்டும் வெளியே வந்திருக்கிறார்.
தண்ணீர்த் தொட்டிக்குள் இறங்குவதற்கு ஒரு குறிப்பிட்ட எண்ணிக்கையிலான
படிகள் மட்டுமே உள்ளன.
வெளியேறுவதற்கும் அப்படியே.
இது ஏதோ ஒரு தீவிரமான சடங்கு.
உண்மையிலேயே இந்த முழுப் பகுதியும் புனிதமானதாக இருந்திருந்தால்,
ஆரம்பகால மெசபடோமியா நகரங்களைப் போலவே இந்த நகரத்தை நிறுவியவர்களும்
மதகுருக்கள் என்ற கருத்தை அது ஆதரிக்கக்கூடும்.
சிந்துவெளி நகரங்களில் கண்டுபிடிக்கப்பட்ட மிகச் சில சிற்பங்களில்
ஏறக்குறைய அனைத்தும் மொகஞ்சோதாரோவில்தான் கிடைத்துள்ளன.
அவற்றில் மதகுரு பாணி மேலோங்கி இருக்கிறது.
தலைமுடி பின்புறமாகப் பின்னப்பட்டுள்ளது. ஒரு கையை முழங்காலின் மீது வைத்தபடி உள்ளது.
தோலவிராவிலும் இதே போன்ற உருவம் கண்டெடுக்கப்பட்டுள்ளது.
தோலவிரா, இந்தியா ~பொ.ஆ.மு. 2500
மற்றொரு இத்தாலிய தொல்பொருள் ஆய்வாளர்,
மாசிமோ விடாலே, இதேபோன்ற மதகுருமார் சிற்பங்கள்
அக்காலத்தில் ஈரான் மற்றும் ஆப்கானிஸ்தானில் இருந்ததைச் சுட்டிக்காட்டுகிறார்.
முண்டிகாக் ~பொ.ஆ.மு 2100
மொகஞ்சோதாரோ ~பொ.ஆ.மு 2300
எனது மறைந்த நண்பர் ஐராவதம் மகாதேவன்,
சிந்து எழுத்துமுறையில் இந்தியாவின் முன்னணி நிபுணராக இருந்தார்.
பொதுவாக ஜாடிக் குறியீடு என்று அழைக்கப்படும் இந்தக் குறியீடு
சிந்து எழுத்து முறையில் பரவலாகப் பயன்படுத்தப்படுகிறது.
இந்தியப் பண்பாட்டில்,
ஆளும் வர்க்கங்கள், இளவரசர்கள் மற்றும் மதகுருக்கள் ஆகியோர்
தாங்கள் ஒரு ஜாடி(குடம்)யிலிருந்து வந்ததாகத்தான் எப்போதும் கூறிக்கொள்கின்றனர்.
முக்கிய ரிஷிகள் அனைவரும் குடத்தில்(ஜார்) பிறந்தவர்கள்.
அகஸ்திய-தமிழ் ரிஷி
பல சிந்துவெளி எழுத்துக்களில் இந்த ஜாடிக் குறியீடு
வணிகக் குறியீடு என கருதத்தக்க சின்னங்களுடன் இணைத்து பயன்படுத்தப்பட்டுள்ளது.
மதகுருக்கள் வர்த்தகத்தைக் கட்டுப்படுத்தினார்களா?
பிற்கால பௌத்த, ஜைன, இந்து மரபில் மதமும் வணிகமும்
பிரிக்க முடியாதவையாக இருந்தன..
மேலும் பல ஆதாரங்கள் ஒத்த அளவுடையப் புதிரார்ந்த இந்த அறைகளிலிருந்து கிடைக்கின்றன.
இதேபோன்ற ஒரு கட்டிட அமைப்பு ஹரப்பாவிலும் கண்டறியப்பட்டது.
அவை அநேகமாக வர்த்தகத்திற்கான சேமிப்புக் கிடங்குகளாக இருந்திருக்கலாம்.
ஆனால், ஒரு ஆங்கிலத் தொல்பொருள் ஆய்வாளர் முதலில் கற்பனை செய்ததைப் போல
அவை தானியக்களஞ்சியங்கள் அல்ல.
மொகஞ்சோதாரோவில், இவை பெரிய கோட்டைக்குள்ளே
நீராடு தொட்டிக்கு அருகிலேயே இருக்கின்றன.
இது வர்த்தகம் மத மேட்டுக்குடியினரால் கட்டுப்படுத்தப்பட்டது
என்பதை உணர்த்துகிறது.
அப்படியென்றால், அவர்கள் எவ்வாறு சமூக ஒழுங்கைக் கட்டுக்குள் வைத்தனர்?
வன்முறையின் மூலமா?
மொகஞ்சோதாரோவில் காணப்படும் மிகவும் பிரபலமான கதை முத்திரைகளில் ஒன்று
தலை துண்டிக்கப்பட்டு மனிதன் பலியிடப்படுவதைச் சித்தரிக்கிறது.
ஆனால், அந்நகரத்திலிருந்து கிடைத்த மற்றொரு கதை முத்திரை,
சிலர் ஆதி-சிவன், பசுபதி அல்லது
மிருகங்களின் அதிபதி என்று அழைக்கும் ஒரு உருவத்தைக் காட்டுகிறது.
அதில், விலங்குகள் அமைதியான பணிவுடன் அவரிடம் வருவது காட்சிப்படுத்தப்பட்டுள்ளது.
அது வெவ்வேறு இனக்குழுக்கள், நகரங்கள், வணிக்க குழுக்களைப்
பிரதிநிதித்துவப்படுத்தியிருக்கலாம்.
வலுவான ஆளும் வர்க்கமோ அல்லது மத நம்பிக்கையோ இல்லாத இவ்வளவு பெரிய ஒரு நகரத்தை என்னால் கற்பனை செய்துகூட பார்க்க முடியவில்லை..
ஆனால் மேலதிக ஆராய்ச்சி இல்லாததால்,
அது என்னவாக இருந்தது என்பது பெரும்பாலும் நம் கற்பனையைப் பொறுத்ததே.
அறியப்பட்ட மொகஞ்சோதாரோவை முன்னிட்டு
நம்முடைய கற்பனை ஏற்கனவே தறிகெட்டு ஓடுகிறது.
மொகஞ்சோதாரோ என்ற சொல்லுக்கு என்ன அர்த்தம் என்றே நமக்குத் தெரியாது.
அதற்கு 'இறந்தவர்களின் மேடு' என்று பொருள் என ஜான் மார்ஷல் கூறினார்.
HR பகுதி, 1925
முற்காலத்தில் மக்கள் இதை ஒரு மயானம் என்றும் இங்கு வருவதை தவிர்க்க வேண்டும் என்றும் சொல்வதுண்டு.
இர்ஷாத் அலி சோலங்கி, சுற்றுலா வழிகாட்டி:
அவர்கள் இந்த மயானத்திற்கு வந்து விறகுகளை
வெட்டி எடுத்துச் செல்லத் தயங்கினார்கள்.
HR பகுதி, 1925
சிலர் அது ஒரு பாழடைந்த நகரம் என்றும்
அதன் அருகில் செல்வதே பாவம் என்றும் சொல்வதுண்டு.
4. எழுத்து
உங்கள் கருத்துப்படி, மொகஞ்சோதாரோ என்பதன் பொருள் என்ன?
இது ,’இறந்தவர்களின் மேடா’ இல்லையா?
-உங்கள் விளக்கம் என்ன? -இல்லை…இல்லை…
தொல்பொருள் ஆய்வாளர் டாக்டர் குலாம் முஸ்தபா ஷார்
மோகன் என்பது கிருஷ்ணரின் பட்டப்பெயர்.
இது இந்துப் பெயராக இருப்பதால், இங்குள்ள மக்களுக்கு அதனைப் பிடிப்பதில்லை.
மேலும், கதவையும் நாங்கள் மோஹோ என்று சொல்வோம்.
மோஹோ என்றால்
முன்னால் என்றும் பொருள்.
ஆகவே, மொகஞ்சோதாரோ என்றால் முகம் கொண்ட நகரம் என்று பொருள்.
மொகஞ்சோதாரோ குறியீடுகளின் நகரமாகவும் விளங்குகிறது.
ஆனால் நம்மால் அவற்றை இன்னும் படிக்க முடியவில்லை.
அவை ஒரு சர்வதேச வர்த்தக வலையமைப்பை உருவாக்க உதவின
என்பது நமக்குத் தெரியும்.
இது தொலைதூர பயணம் செய்த
சிந்து வணிகர்களால்
மெசபடோமியாவில் கூட பயன்படுத்தப்பட்டது. சிந்து வணிகர்களுடனான மெசபடோமிய முத்திரை
ஐராவதம் மகாதேவன், சிந்து எழுத்துமுறை நிபுணர்
செல்வாக்கு மிக்க ஒவ்வொரு ஹரப்பனும் தன்னோடு எப்போதும் ஒரு முத்திரையை வைத்திருந்தான்,
அநேகமாக அதைத் கழுத்தில் மாட்டிக்கொண்டு
தனது ஆவணங்களுக்குச் சான்றளிக்கவோ,
வணிகத்திற்கோ அல்லது பிரபுக்கள்
அவர்களது உத்தரவுகளைப் பிறப்பிப்பதற்கோ பயன்படுத்தி இருக்கலாம். .
அந்த வகையில், ஹரப்பா மற்றும் மொகஞ்சோதாரோவின் முத்திரைகள்
சுமேரிய, அக்காடிய மற்றும் எகிப்திய நகரங்களில் கண்டெடுக்கப்பட்ட
முத்திரைகளில் இருந்து வேறுபட்டவை அல்ல.
முத்திரைகள் மென்மையான களிமண் கலவை மீது பதிக்கப்பட்டன.
அவை ஒரு கயிற்றின் முடிச்சின் மீதோ
அல்லது நேரடியாக பானை மீதோ வைக்கப்பட்டன.
இந்த முத்திரையிடல், அதிகாரம் அல்லது உரிமையின் அடையாளமாக செயல்பட்டு,
அதற்கு பொறுப்பான அதிகாரி, வணிகர் அல்லது நிறுவனம் யார் என்பதை அடையாளப்படுத்தியது
அந்த முத்திரைகளை நம்மால் புரிந்துகொள்ள முடிந்தால்,
இந்த மக்களைப் பற்றி நாம் இன்னும் நிறைய தெரிந்துகொள்ள முடியும்.
இம்மொழி இன்றைய தென்னிந்திய மொழிகளின்
தொல் திராவிட மொழியாக இருந்திருக்கலாம் என பல அறிஞர்கள் கருதுகின்றனர்.
உண்மையில், மொகஞ்சோதாரோவிற்கு அருகில் இன்றும் ஒரு திராவிட மொழி பேசப்படுகிறது.
மொழியியல் தொல்லியல் ஆய்வுகள், அந்தப் பரந்த பிராந்தியத்தில் இருந்த
பிற மொழிகளும்
பண்டைய சிந்து மொழிக்குத் தங்கள்
பங்களிப்பை செய்திருக்கும் என்கிறது.
உண்மையில், இங்கு அநேகமாகப் பல மொழிகள் பேசப்பட்டிருக்கலாம்.
இன்றும் கூட மொகஞ்சோதாரோவில் ஒவ்வொரு நாளும் சிந்தி, சராக்கி
பலூச்சி, உருது, ஆங்கிலம், பஞ்சாபி, பஷ்தூ எனப்
பல மொழிகளைக் கேட்க முடியும்.
தோற்றங்கள் மற்றும் மரபுகளின் கலவை.
இது ஒற்றைப் பண்பாடு அல்ல.
மாபெரும் பன்முகப்பண்பாடு.
இதனை 700 ஆண்டுகாலச்
சிந்துவெளிப் பண்பாடு சிறப்பாக விளக்குகிறது.
இந்தப் பழம்பொருட்கள் அனைத்திலும் மிகவும் மதிப்புமிக்கவை கல் முத்திரைகளே […]
இவை மற்ற இந்தியக் கலை
எதிலிருந்தும் வேறுபட்டவை […]
ஜான் மார்ஷல், தலைமை இயக்குநர், இந்திய தொல்லியல் ஆய்வுத் துறை, 1924
ஆளும் மேட்டுக்குடி வர்க்கத்தினரால் ஒரே எழுத்து மொழி பயன்படுத்தப்பட்டதா?
மொகஞ்சோதாரோவிலிருந்து கிடைக்கும் பெரும்பாலான முத்திரைகளில்
காணப்படும் ஒரு முக்கிய உருவம்
ஒற்றைக் கொம்பு விலங்கு,
மற்ற விலங்குகளிடம் இருந்து வேறுபட்ட உடலமைப்பைக் கொண்ட இந்த விலங்கு
இன்னும் புதிராகவே உள்ளது.
இந்த ஒற்றைக் கொம்பு விலங்கு
ஒரு இனக்குழு, கைவினைத் தொழில்கள் அல்லது பிராந்தியக் குழுக்களின் கலவையைக் குறிக்கப் பயன்பட்டிருக்கலாம்.
பெரும்பாலான நேரங்களில், ஒற்றைக்கொம்பு விலங்கு சின்னம் ஒரு தனித்துவமான தரத்துடன்
காணப்படுகிறது.
ஒற்றைக்கொம்பு விலங்குக்கு முன்பாக நீங்கள் காணும் புதிரார்ந்த அந்த
வழிபாட்டுப் பொருள்
ஒரு வடிகட்டியாகும்.
இது மூன்று பாகங்களால் ஆனது.
ஒரு உருளை வடிவப் பாத்திரமும், கீழே துளைகளுடன் கூடிய ஒரு
அரைக்கோள வடிவ
அதாவது வடிகலனைப் போன்ற பாத்திரமும் உள்ளது. இந்த மொத்தப் பாத்திரமும் ஒரு தண்டின் மீது பொருத்தப்பட்டுள்ளது.
இந்த தண்டே இது ஊர்வலங்களில் எடுத்துச் செல்வதற்காகத்
தயாரிக்கப்பட்ட பொருள் என்பதைக் காட்டுகிறது.
அது ஒரு தனிவகை வழிபாட்டு மரபு.
இதன் சடங்கு, பிரம்மை உண்டாக்கும் மருந்தை நசுக்கி
தாவரத்திலிருந்து பிரித்து எடுத்து
அருந்துவதை அடிப்படையாக் கொண்டது.
திரு. ஓமர் கான் அவர்களே, இது ஒரு கோட்பாடே தவிர வேறொன்றுமில்லை என்பதை
நான் உங்களுக்குச் சொல்லியாக வேண்டும்.
மொகஞ்சோதாரோவில் உள்ள கதை முத்திரைகள் முக்கியமான புராணங்களைத்
தன்னுள் கொண்டிருக்க வேண்டும்.
அவற்றில் பல முத்திரைகளில் ஒருகாலத்தில் சிந்து வெளியில் ஏராளமாக்க காணப்பட்ட புலிகள் உள்ளன.
தோலவிராவில் கோட்டை நகரத்தின் நுழைவாயிலின் உச்சியில் ஒரு பெரிய அறிவிப்புப் பலகை கண்டெடுக்கப்பட்டது.
இது, ஆட்சியைக் குறிக்கும் ஒருவிதமான சின்னம் என்ற என் உள்ளுணர்வை வலுப்படுத்துகிறது.
அது காந்தி பயன்படுத்தியதைப்
போன்ற ஒரு ராட்டையாகவும்
இருக்கலாம்.
சிந்துப் பொருளாதாரத்தில் ஜவுளி ஒரு முக்கியப் பங்கு வகித்திருக்கலாம்
என நாங்கள் சந்தேகிக்கிறோம்.
மொகஞ்சோதாரோவின் ஜவுளி அச்சு
இன்றைய இந்தியக் கொடியில் இதைவிட வித்தியாசமான ஒரு பௌத்த சக்கரம் இடம்பெற்றுள்ளது.
பொ.ஆ.மு. 1900 வாக்கில் இந்த நாகரிகம் மறைந்துவிட்டதாகத் தெரிகிறது.
பல சிலைகள் சிதைந்தோ அல்லது தலையின்றியோ காணப்படுகின்றன.
இது அரசியல் அல்லது மதக் கலவரத்தைக் குறிக்கிறது.
தொடக்ககாலத் தொல்பொருள் ஆராய்ச்சியாளர்கள், படையெடுத்து வந்த ஆரியர்களால்
படுகொலைகள் நடந்ததாகக் கூறினர்.
ஆனால், மொகஞ்சோதாரோவிலிருந்து கிடைத்த குறைந்த அளவிலான சான்றுகளும் கூட
பொய்யென நிரூபிக்கப்பட்டுள்ளன.
அது பெரும்பாலும் காலநிலை மாற்றம், உள்நாட்டுப் பிரச்சினைகள், நோய்,
மற்றும் வர்த்தக வலையமைப்பின் சீர் குலைவு போன்ற பல காரணங்களின்
கலவையால் ஏற்பட்ட விளைவாக இருந்திருக்கலாம்.
ஆனால், இவற்றில் எதையும் அறுதியிட்டுக் கூற முடியாது. ஆனால் ஒற்றைக் கொம்பு விலங்கு மறைந்துவிட்டது என்பது மட்டும் நமக்குத் தெரியும்.
அடுத்த 1,000 ஆண்டுகளுக்கு எழுத்தும் அவ்வாறே மறைந்து போனது.
இருப்பினும், மொகஞ்சோதாரோ கைவிடப்படவில்லை.
ஜுகர் பண்பாட்டைச் சேர்ந்த மக்கள் அங்கு குடியேறினர்
அது பல நூற்றாண்டுகளாகத் தொடர்ந்தது, பின்னர் பௌத்த ஆட்சி வந்தது.
தங்களின் நாகரிகம் முடிவுக்கு வந்துகொண்டிருந்த வேளையில்,
பண்டைய சிந்து மக்கள் தங்கள் முத்திரைகளை அரேபிய வளைகுடாவிற்குக் கொண்டு வந்தனர்.
இன்று போதுமான நிதியுதவியுடன் அங்கு பல அகழ்வாராய்ச்சிகள் நடைபெற்று வருகின்றன.
சிந்துவெளிக் குறியீடுகள் மற்றும் பிறமொழியைச் சேர்ந்த சின்னங்கள் அடங்கிய இருமொழிக் கல்வெட்டை
அவர்கள் அங்கு கண்டுபிடிப்பார்கள்
என்று நான் நம்புகிறேன்.
சிந்துவெளி எழுத்து வடிவத்தைப் புரிந்துகொள்ள நமக்கு அது மிகவும் உதவியாக இருக்கும்.
எழுத்துகளைப் புரிந்துகொள்ள செயற்கை நுண்ணறிவும் நமக்கு உதவும்
என நினைக்கிறேன்
மறைக்குறியீட்டை விடுவிப்பவர்களுக்குப் பரிசு அறிவிப்புகளும் வெளியாகியிருக்கிறது
ஆனால், செயற்கை நுண்ணறிவு மாதிரிகளைக் கொண்டு சோதித்துப் பார்ப்பதற்கு
வசதியாக பொறிப்புகளின் பொது தரவுதளம் எதுவும் இல்லை.
நம்மிடம் உள்ளவற்றில் சிறந்தது, 1970-களில் வெளியான மகாதேவனுடையதுதான்.
மிகவும் அர்ப்பணிப்புள்ள ஜெர்மானிய அறிஞர்,
டாக்டர் ஆண்ட்ரியாஸ் ஃபுல்ஸ், இதைவிட பெரியதொரு தரவுதளத்தை வைத்திருக்கிறார்.
ஆனால் அதற்குப் போதுமான வளங்கள் முறையாக இல்லை.
பட்டியலிடப்படாத ஆயிரக்கணக்கான பொறிப்புகள் அதில் உள்ளன.
முன்னணி ஆய்வாளரான 84 வயதாகும் பின்லாந்து பேராசிரியர் அஸ்கோ பார்போலாவின்
ஆய்வுகளை முன்னெடுத்துச் செல்ல வாரிசுகள் இல்லை.
5. எதிர்காலம்
இந்த இடத்தின் வழியே நடக்கும் போது
4,000 ஆண்டுகளுக்கு முந்தைய நகரத் தூசியைத் தான் நாம் சுவாசிக்கிறோம்.
பண்டைய சிந்து பண்பாடுதான்
தெற்காசியாவின் தாய் நாகரிகம் என்பதை எல்லோரும் ஏற்றுக்கொள்கின்றனர்.
ஆனால், பாகிஸ்தானுக்கு மட்டும் இந்தப் பண்பாட்டை ஏற்றுக்கொள்வதற்குச்
சிறிது காலம் பிடித்தது.
இந்த நாட்டை உருவாக்கியவர் எந்தவொரு சிந்து நகரத்திற்கும் சென்றதில்லை.
பிரிவினைக்கு முன்பு சமஸ்கிருத அறிஞராக இருந்து
பின்னர் முன்னணி அகழ்வாராய்ச்சியாளரான
எனது மறைந்த நண்பர் டாக்டர் டானி இவர்.
இன்று, சிந்து நாகரிகத்தைப் பொறுத்தவரை,
இது பாகிஸ்தானின் பண்பாடு மற்றும் வரலாற்றுப் பாரம்பரியத்தின்
ஒரு பகுதியாகும்.
பாகிஸ்தான் ஸ்டேட் வங்கி
இன்றைய பாகிஸ்தானில், சிந்துவெளி தொல்லியல் ஒரு பெருமைக்குரிய விஷயமாக மாறியுள்ளது.
சிந்து மற்றும் பஞ்சாப் அரசாங்கங்கள்
பாதுகாப்பு மற்றும் அகழ்வாராய்ச்சிக்காக மேலும் மேலும் நிதி ஒதுக்கீடு செய்து வருகின்றனர்.
பராமரிப்பைக் காட்சிப்படுத்துதல்: மொகஞ்சோதாரோவின் சுடப்படாத களிமண் செங்கல்
இதற்கு முன் நாங்கள் இங்கு பாகிஸ்தானியர்களைப் பார்த்ததில்லை.
முகமது இல்யாஸ், அகழ்வாராய்ச்சிப் பணியாளர்:
பாகிஸ்தானியர்கள் மொகஞ்சோதாரோவிற்கு வரவில்லை.
பெரும்பாலும் ஜப்பானியர்களும்
பிற வெளிநாட்டினருமே வந்தனர்.
அதனால் நாங்கள், "பாகிஸ்தானியர்கள் ஏன் வருவதில்லை?" என்று கேட்டோம்.
அவர்கள் இதன் மதிப்பை உணரவில்லை.
பின்னர் படிப்படியாக பாகிஸ்தானியர்களின் எண்ணிக்கை அதிகரித்தது.
இப்போது, வெளிநாட்டினர் குறைவாகவும் பாகிஸ்தானியர்கள் அதிகமாகவும் உள்ளனர்.
பிரிவினையின் முரண்பாடான விளைவு என்னவென்றால், மிகவும்
பிரபலமான சிந்து நகரங்கள் எல்லாம் பாகிஸ்தானில் உள்ளன
ஆனால், வளங்களும் பெரிய ஆர்வமும் இந்தியாவில் உள்ளன.
இர்ஷாத் அலி சோலாங்கி, சுற்றுலா வழிகாட்டி:
பல இந்தியர்கள் மொகஞ்சோதாரோவைப் பார்வையிட ஆர்வமாக உள்ளனர்
அவர்களால் விசா பெறமுடியாதால் என்னை
வாட்ஸ்ஆப்-பில் தொடர்புகொள்கின்றனர்.
நான் மொகஞ்சோதாரோவைச் சுற்றிக்காட்ட ஒரு காணொளிப் பயணத்தை ஏற்பாடு செய்ய வேண்டும் எனக் கேட்கின்றனர்.
அதனால், நான் அவர்களுக்கு 2 மணி நேரம் மொகஞ்சோதாரோவை காணொளியில் சுற்றிக்காட்டுகிறேன்.
துரதிர்ஷ்டவசமாக
, சிறு சிறு துணுக்குகள் மட்டுமே உச்சபட்ச ராணுவக்கட்டுப்பாட்டில் இருக்கும் இந்த
எல்லையைக் கடந்து செல்ல முடியும்.
திரையில் நீங்கள் ஒளியூட்டப்பட்ட இந்த
எல்லையின் விண்வெளிப் புகைப்படத்தை காணலாம்.
இந்திய-பாகிஸ்தான் எல்லை @ வாகா/அட்டாரி
சிந்து நாகரிகத்துடன் நேரடி மரபுரிமை கொண்டதாகக் கூறப்படும்
2 பில்லியன் மக்கள் இருந்தபோதிலும்
ஆராய்ச்சி மற்றும் அகழ்வாராய்ச்சிகளுக்கான நிதி ஒதுக்கீடு மிகவும் குறைவாக உள்ளது.
இதற்காகவென அர்ப்பணிக்கப்பட்ட ஒரு பல்கலைக்கழகத் துறை கூட எங்கேயும் இல்லை.
நவீன இந்தியர்களுக்கு எழும் கேள்வி என்னவென்றால்,
மொகஞ்சோதாரோவுடனான ஆழமான தொடர்பு அங்கு வாழும் பாகிஸ்தானியர்களுடனான ஒரு சிறந்த உறவாக மாறக்கூடுமா என்பதுதான்.
சமகால பாகிஸ்தானியர்களுக்கோ,
சில தசாப்தங்களாக மட்டுமே இருக்கும் எல்லைகளைத் தாண்டிச் செல்லும்
இந்தத் தொன்மையான கடந்த காலத்தை
ஏற்றுக்கொள்வது எப்படி என்பதே பிரச்சனையாக உள்ளது.
மேலும் பெரும்பான்மை முஸ்லிம் தேசிய சித்தாந்தத்துடன் அது முழுமையாக பொருந்தவில்லை என்பதும் ஒரு சிக்கல்.
அநேகமாக, நாம் பண்டைய சிந்து நாகரிகத்தைத்
தனது விலைமதிப்பற்ற கூறுகளைத் தெற்காசியா மற்றும் அதைத்தாண்டி
வெகு தூரம் சிதறவிட்டிருக்கும் ஒரு வெண்கல கால
சூப்பர்நோவாவாகக் கற்பனை செய்வதே சிறந்ததாக இருக்கும்.
நீளமான சிந்துவெளி கார்னிலியன் மணிகள் மெசபடோமியாவில் பெரிதும் மதிக்கப்பட்டன.
உண்மையில், தங்கம், கார்னிலியன் மற்றும் லாபிஸ் ஆகியவற்றைக் கொண்ட
சிந்து பாணி ஆபரணங்கள்
பண்டைய உலகம் முழுவதும் மிகவும் பிரபலமாக இருந்தன.
பண்டைய சிந்துவெளி சிந்தனைகள் எவ்வளவு தூரம் பரவின?
1972-இல் நான் மொகஞ்சோதாரோவிற்கு முதன்முறையாக சென்றபோதிருந்து
என்னோடு நிலைத்திருக்கும் ஒரு விஷயம்
அது மிகவும் பழமையானதாகவும்
பாரம்பரியத்துடன் பின்னப்பட்டிருந்தாலும் மற்றவர்களை
திறந்த மனதுடன் வரவேற்பதாகவும் இருப்பதுதான்.
ஷேக் ஜாவித் அலி சிந்தி சுற்றுலா வழிகாட்டி - வயது 13
எங்களைச் சுற்றி ஏராளமான கிராமங்கள் உள்ளன.
அங்கே, உள்ள மூத்தகுடிமக்கள் இந்தக் கதையைச் சொல்கிறார்கள்:
மொகஞ்சோதாரோவுக்குள் ஒருவர் குடியேற விரும்பி
தன் குடும்பத்துடன் வரும்போதெல்லாம்,
ஷேக் ஜாவித் அலி சிந்தி, சுற்றுலா வழிகாட்டி
உள்ளூர் மக்களான வீட்டு உரிமையாளர்கள்
ஒவ்வொருவரும் அவருக்கு பரிசாக
ஒரே ஒரு செங்கல்லைக் கொடுத்து வந்தனர்.
இவ்வாறு, அவர் பல நூறு, ஆயிரக்கணக்கான செங்கல்களை
உள்ளூர் மக்களிடம் இருந்து சேகரித்தார்.
இந்த வழியில் அவர் தன் வீட்டை மிகச் சிறப்பாகக் கட்டினார். .
ஒரு நகரத்திற்குப் புதிதாகக் குடியேறுபவர்களைப் போலவே
செங்கல் பகிர்வு இன்றும் அதே அளவு முக்கியத்துவம் வாய்ந்தது.
மூலக்கூறு பகுப்பாய்வு கருவிகள்,
மரபணு சோதனை, செயற்கை நுண்ணறிவு ஆகியவை முற்றிலும் புதிய ஆய்வுத்
துறைகளைத் திறந்துவிடுகின்றன.
சரியான வளங்கள் மட்டும் இருந்தால்
இனி வரும் ஆண்டுகளை இவை ஆராய்ச்சிக்கு மிகவும் உற்சாகமான காலகட்டமாக மாற்றக்கூடும்.
பண்டைய சிந்து நாகரிகம் எதைப் பற்றியது என்பது தொடர்பான
பெட்டி சற்றுமுன்தான் திறக்கப்பட்டுள்ளது.
அது இந்தியத் துணைக்கண்டம் மற்றும் அதற்கப்பால் உள்ள பரந்த உலகத்தின்
வரலாற்றையே மாற்றி எழுதக்கூடும்.
எழுத்து/இயக்கம்/ஒளிப்பதிவு: ஓமர் கான்
இணை எழுத்தாளர்/தொகுப்பாளர்/மோஷன் கிராபிக்ஸ் ரிச்சர்ட் லெவியன்
ஓவியங்கள் கைல் ஆரோன் கோலுப்
3D அனிமேஷன்கள்/பட மேம்பாடு ராகுல் வர்மா
கூகிள் மேப்ஸ் அனிமேஷன்கள் யாஹ்யா ஜாவேத்